हम दोनों बहुत खुश थे। पर इस खुशी पर उसकी बीमारी ग्रहण बनकर आई। कभी कोई अच्छा इंसान मरता तो मां कहती भगवान को भी अच्छे लोगों की जरूरत होती है मुझे लगा वह सच कहा करती थी। इधर कुछ दिनों से जिंदगी की तबियत ठीक नहीं चल रही थी हमेशा की तरह वो अपनी बीमारी को लेकर लापरवाही रही। उसकी कैंसर का पता अंतिम स्टेज पर चला मैंने अपनी तरफ से कोई कसर नहीं छोड़ी पर उसकी हालत दिनों दिन बिगड़ती गई। मैं उसे कुछ नहीं बताता। पर उसे अंदाजा हो गया था कि वह ज्यादा दिनों की मेहमान नहीं है। इस स्थिति में भी उसकी सोच सकारात्मक रहें। एक दिन मुझसे कहने लगी जानते हो आश्विन शायद मुझे भगवान् ने कोई संतान इसलिए नहीं दी क्योंकि अगर मै अपने पीछे कोई संतान छोड़ जाती तो ना मैं चैन से मर पाती नहीं मुझे मरने के बाद चैन पड़ता है। मैं अवाक रह गया उसकी सूरत निहारता रहा और कमरे से बाहर निकलकर खूब रोया।